Բանանն ամբողջ աշխարհում պահանջված ու «հարգված» միրգ է, դրա ծառերը աշխարհի որեւէ անկյունում էկզոտիկ հաճույք ստանալու տրամադրություն են ստեղծում: Սակայն աշխարհի շատ երկրներում, օրինակ Հայաստանում, բանան չի աճում, որքան էլ տնկես: Ինչպես, օրինակ Կանադայում ծիրանենի չի աճի, կամ Էստոնիայում: Այսինքն, եթե նույնիսկ վարչապետ Փաշինյանը հանձնարարի գյուղատնտեսության նախարարությանը, որպեսզի Հայաստանում լայն թափով զարգացնեն բանանագործությունը, որպեսզի մենք ուտենք միայն մեր բանանը, իսկ մնացածն էլ արտահանենք ԵԱՏՄ շուկաներ, մի-նույն է, չի ստացվի: